І “да фені суддзі, што Паўла Вінаградава затрымалі ва ўласнай кватэры позна ўвечары, а міліцыянты напісалі, што яго “завінцілі а першай гадзіне дня на Нямізе разам з Арцыбашавым. Пляваць суддзям і на тое, што Аляксандр Арцыбашаў з’яўляецца адзіным здабытчыкам для сям’і, што ў яго на руках гадавалае дзіця. А што ўжо казаць пра гэтыя суды, калі ў парушэнне дзеючага заканадаўства журналісту Паўлу Свярдлову суддзя Таццяна Матыль адмовіла нават у праве скарыстацца паслугамі адваката?! Пра якую Канстытуцыю, пра якія правы чалавека можна голасна казаць у сённяшняй Беларусі, калі Асноўны закон і тыя самыя правы чалавека парушаюць перш за ўсё тыя, хто мусіць іх бараніць?! Хлопцы збіраюцца абскардзіць судовае рашэнне ў Мінгарсуд, але ўжо зараз амаль са стопрацэнтнай упэўненасцю можна сказаць, які будзе вынік.